Des Gebäide vom Landestheaters Coburg is in de 1840ern vo Herzog Ernst II. ois Hoaftheater erbaut worn. A nahezua identisch' Theater is zeitgleich in Gotha errichtet worn, werd allerdings im zwoaten Weltkriag zerstört. Heit zäit des Landestheater zu de scheenstn  Bautn in Coburg und passt si in's Gesamtensemble vom Schloßplatz ei. Des mehrteilige klassizistische Bauwerk håt u. a. an Spiaglsaal und an scheena Zuschauerraum. Aufgrund da Mitfinanzierung (40 %) duach den Freistaat Bayern ko es aa ois dritts bayerisches Staatstheater bezeichnet wern. Es is a kloans Drei-Sparten-Theater (Oper/Operette, Schauspui, Ballett) und håt im Groaßn Haus 550 Plätz und in da Reithalle 99 Sitzplätz.